9.12.2008 Den Europæiske Unions Tidende L 330/1 (Retsakter vedtaget i henhold til traktaterne om oprettelse af Det Europæiske Fællesskab/Euratom, hvis offentliggørelse er obligatorisk) FORORDNINGER RÅDETS FORORDNING (EF) Nr. 1217/2008 af 8. december 2008 om ændring af bilag I til forordning (EF) nr. 1528/2007 for at føje Republikken Zambia til listen over regioner eller stater, der har afsluttet forhandlinger RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 133, under henvisning til forslag fra Kommissionen, og ud fra følgende betragtninger: (1) — Den 28. november 2007 afsluttede Fællesskabet forhand- lingerne om en foreløbig aftale om fastlæggelse af en ramme for en økonomisk partnerskabsaftale (herefter »foreløbig  ØPA«) med Seychellerne, Zambia og Zimbabwe. (2) — Eftersom Fællesskabet og Zambia ved afslutningen af forhandlingerne om en foreløbig ØPA den 28. november 2007 ikke var nået til enighed om Zambias tilbud om markedsadgang, var det ikke muligt at føje Zambia til bilag I til Rådets forordning (EF) nr. 1528/2007 af 20. december 2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske part- nerskabsaftaler (?). (3) — Fællesskabet og Zambia afsluttede forhandlingerne om Zambias tilbud om markedsadgang den 30. september 2008. (4) — Følgelig og i lyset af artikel 2, stk. 2, i forordning (EF) nr. 1528/2007 bør bilag I ændres ved at tilføje Zambia. (5) — For at tilpasse anvendelsesområdet for forordning (EF) nr. 1528/2007 som følge af tilføjelsen af Zambia skal Kommissionens forordning (EF) nr. 950/2006 af 28. juni 2006 om gennemførelsesbestemmelser for produktionsårene 2006/07, 2007/08 og 2008/09 for import og raffinering af sukkerprodukter i forbindelse med visse toldkontingenter og præferenceaftaler (?) ændres af Kommissionen i rimelig tid og med virkning fra nærværende forordnings ikrafttrædelsesdato — UDSTEDT FØLGENDE FORORDNING: Artikel 1 I bilag I til Rådets forordning (EF) nr. 1528/2007 indsættes »Republikken Zambia« mellem »Republikken Uganda« og »Repu- blikken Zimbabwe«. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 8. december 2008. ()) EUT L 348 af 31.12.2007, s. 1. På Rådets vegne B. KOUCHNER Formand (?) EUT L 178 af 1.7.2006, s. 1.